**FINANCIRANJE KORIŠTENJA USLUGA PROGRAMA PRODUŽENOG BORAVKA U ŠKOLI**

**Mjesečni iznos sudjelovanja roditelja učenika s PREBIVALIŠTEM na području Grada Zagreba u cijeni programa produženog boravka je u iznosu od** 200,00 kuna (puna cijena).

**Iznos sudjelovanja roditelja u cijeni programa plaća se za 10 mjeseci (rujan-lipanj) i može se umanjiti samo ako roditelji ostvaruju olakšice u plaćanju. ( Službeni glasnik Grada Zagreba Br. 31. od 27. prosinca 2021.)**

**Olakšice u plaćanju imaju roditelji učenika s prebivalištem na području Grada Zagreba za:**

1. **dijete osobe s invaliditetom (100% i 90%) – oslobađa** se obveze sudjelovanja u cijeni programa

2. **dijete osobe s invaliditetom (80% i do 60%)** – **plaća 50 %** od iznosa sudjelovanja u cijeni programa

3. **dijete osobe s invaliditetom (50% i manje)** – **plaća 75 %** od iznosa sudjelovanja u cijeni programa

4. **treće i svako daljnje dijete iste obitelji** u programu produženog boravka – **oslobađa** se obveze sudjelovanja u cijeni programa

5. **drugo dijete iste obitelji** u programu produženog boravka – **plaća 75 %** od iznosa sudjelovanja u cijeni programa

6. **dijete samohranog roditelja** **– plaća 75 %** od iznosa sudjelovanja u cijeni programa

7. **dijete čija se obitelj koristi pravom na zajamčenu minimalnu naknadu** u sustavu socijalne skrbi **oslobađa** se obveze sudjelovanja u cijeni programa

Škola će na temelju dokumentacije utvrditi cijenu sudjelovanja u programu produženog boravka.

**Osnovne škole će utvrditi pravo na olakšice u plaćanju na temelju sljedećih dokaza:**

1. **dokaz o prebivalištu djeteta:**

uvjerenje MUP-a o prebivalištu djeteta ili pisana privola roditelja da gradska školska ustanova može sama - preko nadležnog gradskog ureda provjeriti podatak o prebivalištu djeteta u evidenciji prebivališta i boravišta građana;

2. **dokazi o samohranosti roditelja:**

rodni list djeteta, smrtni list za preminulog roditelja/staratelja ili potvrda o nestanku drugog roditelja/staratelja ili rješenje Centra za socijalnu skrb o privremenom uzdržavanju djeteta;

3. **dokaz o statusu osobe s invaliditetom i postotku invalidnosti:**

rješenje o statusu invalida Domovinskog rata s podatkom o postotku invalidnosti, odnosno rješenje o statusu osobe s invaliditetom i postotku invalidnosti;

4. **dokazi o pravu na zajamčenu minimalnu naknadu:**

rješenje centra za socijalnu skrb o pravu na zajamčenu minimalnu naknadu i zadnju uplatnicu iz koje je vidljivo da roditelj/staratelj prima naknadu.

Ako roditelj/staratelj učenika ostvaruje olakšicu po više osnova, primjenjuje se jedna olakšica koja je za roditelja najpovoljnija.

Iznos sudjelovanja roditelja/staratelja učenika u cijeni programa produženog boravka utvrđuju osnovne škole na temelju dokumentacije koju dostavljaju roditelji prije potpisivanja ugovora što ga osnovna škola sklapa s roditeljem/starateljem učenika za svaku školsku godinu.

Zagreb, 31.08.2022.